CELEX: 62008TN0138
Language: sk
Date: 2008-04-03 00:00:00
Title: Vec T-138/08: Žaloba podaná 3. apríla 2008 – Cavankee Fishing a i./Komisia

7.6.2008   
            
            
               SK
            
            
               Úradný vestník Európskej únie
            
            
               C 142/33
            
         Žaloba podaná 3. apríla 2008 – Cavankee Fishing a i./Komisia
   (Vec T-138/08)
   (2008/C 142/61)
   Jazyk konania: angličtina
   Účastníci konania
   
      Žalobcovia: Cavankee Fishing Co. Ltd (Lifford, Írsko), Ocean Trawlers Limited (Killybegs, Írsko), Mullglen Limited (Balbriggan, Írsko), Eamon McHugh (Killybegs, Írsko), Joseph Doherty (Burtonport, Írsko), Brendan Gill (Lifford, Írsko), Eileen Oglesby (Burtonport, Írsko), Noel McGing (Killybegs, Írsko), Larry Murphy (Castletownbere, Írsko), Thomas Flaherty (Aran Islands, Írsko), Pauric Conneely (Claregalway, Írsko), Island Trawlers Limited (Killybegs, Írsko), Cathal Boyle (Killybegs, Írsko), Eugene Hannigan (Milford, Írsko), Peter McBride (Downings, Írsko), Hugh McBride (Downings, Írsko), Patrick Fitzpatrick (Aran Islands, Írsko), Patrick O'Malley (Galway, Írsko), Cecil Sharkey (Clogherhead, Írsko) (v zastúpení: A. Collins, SC, N. Travers, barrister, D. Barry, solicitor)
   
      Žalovaná: Komisia Európskych spoločenstiev
   Návrhy žalobcov
   
               —
            
            
               zaviazať Komisiu na náhradu, z dôvodu náhrady škody spôsobenej každému zo žalobcov, týchto čiastok (bez úrokov), navýšených o príslušné úroky z úverov, pričom ďalšie upresnenia budú poskytnuté na pojednávaní:
               Pelagické
               
                  
                     —
                     Cavankee Fishing Company 274 827 600 EUR
               
                  
                     —
                     Ocean Trawlers Ltd 674 000 000 EUR
               
                  
                     —
                     Mullglen Ltd. 269 000 000 EUR
               
                  
                     —
                     Eamon McHugh 303 618 700 EUR
               
                  
                     —
                     Joseph Doherty 264 040 800 EUR
               
                  
                     —
                     Brendan Gill 271 766 500 EUR
               
                  
                     —
                     Eileen Oglesby 299 434 900 EUR
               
                  
                     —
                     Noel McGing 244 400 000 EUR
               
                  
                     —
                     Larry Murphy 415 000 000 EUR
               
                  
                     —
                     Thomas Flaherty 214 000 000 EUR
               
                  
                     —
                     Pauric Conneely 193 000 000 EUR
               Polyvalentné
               
                  
                     —
                     Island Trawlers Limited 67 200 000 EUR
               
                  
                     —
                     Cathal Boyle 65 120 000 EUR
               
                  
                     —
                     Eugene Hannigan 12 500 000 EUR
               
                  
                     —
                     Peter McBride 10 684 800 EUR
               
                  
                     —
                     Hugh McBride 10 684 800 EUR
               
                  
                     —
                     Partick Fitzpatrick 17 757 300 EUR
               
                  
                     —
                     Patrick O'Malley 
               
                  
                     a)
                     „Capal Ban“ 20 569 800 EUR
               
                  
                     b)
                     „Capal Or“ 49 680 000 EUR
               
                  
                     —
                     Cecil Sharkey 20 569 788 EUR
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   V prejednávanej veci žalobcovia podávajú žalobu o mimozmluvnú zodpovednosť z dôvodu vzniku strát, ktoré, ako uvádzajú, utrpeli v dôsledku rozhodnutia Komisie 2003/245/ES zo 4. apríla 2003, ktoré sa týka žiadostí doručených Komisii od členských štátov (1), v rozsahu, v akom boli zamietnuté návrhy týkajúce sa plavidiel žalobcov predložené Írskom. Toto rozhodnutie už bolo čiastočne zamietnuté rozsudkom Súdu prvého stupňa z 13. júna 2006 (2).
   Žalobcovia na podporu svojich návrhov uvádzajú, že prijatím zrušeného rozhodnutia Komisia porušila viacero hlavných právnych zásad, na základe ktorých vznikajú jednotlivcom práva, zjavným a závažným prekročením právomocí zverených Komisii článkom 4 ods. 2 nariadenia 97/416/ES (3), ako rozhodol Súdny dvor v spojených veciach T-218/03 až T-240/03. Žalobcovia tvrdia, že Komisia tiež porušila zásadu rovnosti zaobchádzania, zásadu starostlivosti riadnej správy vecí verejných, zásadu slobodného výkonu povolania a zásadu primeranosti. Tvrdia, že za týchto okolností iba samotné porušenie práva Spoločenstva predstavuje dostatočne závažné porušenie práva.
   Navyše žalobcovia tvrdia, že utrpeli a naďalej im vzniká strata a škoda, ako priamy dôsledok prijatia zrušeného rozhodnutia Komisiou, pretože boli nútení nakupovať na trhu tonáž, ktorá by nahradila bezpečnostnú tonáž, o ktorú žiadali, ale im nebola pridelená, ako aj škoda, ktorá niektorým žalobcom vznikla v dôsledku nižšieho počtu dní strávených na mori. Žalobcovia preto uvádzajú, že ich škoda je skutočná a určitá.
   Ako dôkaz existencie príčinnej súvislosti medzi konaním a spôsobenou škodou žalobcovia uvádzajú, že ak by Komisia nekonala protiprávne tým, že odmietla riadne posúdiť predložené žiadosti o bezpečnostnú tonáž, nikto z nich by nemusel nakupovať dodatočnú tonáž.
   
      (1)  Rozhodnutie K(2003) 1113 v konečnom znení, ktoré sa týka žiadostí doručených Komisii na zvýšenie cieľov viacročného usmerňujúceho programu (VUP IV) v rámci zvýšenia úrovne bezpečnosti, zdokonalenia plavby na mori, zlepšenia hygieny, kvality produktov a pracovných podmienok na plavidlách dlhších ako 12 m (neoficiálny preklad) (Ú. v. EÚ L 90, s. 48).
   
      (2)  Spojené veci T-218/03 až T-240/03, Boyle a i./Komisia, Zb. s. II-1699.
   
      (3)  Rozhodnutie Rady z 26. júna 1997 o cieľoch a podrobných pravidlách reštrukturalizácie sektora rybného hospodárstva Spoločenstva na obdobie od 1. januára 1997 do 31. decembra 2001 na účely dosiahnutia trvalo udržateľnej rovnováhy medzi zdrojmi a ich využívaním (neoficiálny preklad) (Ú. v. ES L 175, s. 27).